A dicsőség zászlaja "(Flags of Our Fathers)" Oscar-díjra jelölt 2006-os háborús filmdráma Clint Eastwood rendezésében. A forgatókönyvet William Broyles, Jr. és Paul Haggis írta James Bradley és Ron Powers azonos című, az Ivo Dzsima-i csatát és az amerikai zászló kitűzését feldolgozó könyve alapján. A számos ismert nevet felvonultató film középpontjában három (a hatból) zászlókitűző áll, akiket Ryan Phillippe, Jesse Bradford és Adam Beach alakítanak.